Antonio de Trueba

[miniatura|[Monumento a Trueba en Bilbao, por Mariano Benlliure]]
**Antonio María de Trueba y de la Quintana**, coñecido tamén como '*Antón *el de los Cantares'''*, nado en Montellano, aldea do concello de Galdames (Biscaia) o 24 de decembro de 1819 e finado en Bilbao o 10 de marzo de 1889, foi un escritor vasco en lingua castelá.

## Literatura 
A produción de Trueba é ampla, e abrangue desde a lírica: *Libro de los cantares* (1852), ata a novela histórica: *Paloma y halcones* (1865) e a novela costumista (*El gabán y la chaqueta* (1872), mais destacaría sobre todo na narrativa curta cando reflicte a vida rural de Castela e o País Vasco da época, escenarios habituais das súas historias. Destacan lendas como *La azotaina, tradición del siglo XVI*, ou *La novia de piedra* na que a crueldade de Marichu causa a morte do seu amado. Cóidase que a súa mellor colección de narracións é *Cuentos populares* (1853). Reflectiu tradicións e costumes rurais que, a consecuencia do impacto da crecente Revolución Industrial, estaban a desaparecer dunha España ata aquela altura fundamentalmente agraria. Reivindicou tamén a cosmovisión e os valores asociados a esa forma de vida patriarcal. Para isto inspirouse na literatura colectiva popular, que consideraba dotada duns valores estéticos superiores, fundados na autoridade do pobo para determinar o que é arte e o que non o é, como declarara no prólogo da súa colección poética *Libro de los cantares* (1852). A súa literatura asóciase, entón, á de Ventura Ruiz Aguilera (1820-1881), José Selgas (1822-1882), Vicente Barrantes, José María de Pereda, Fernán Caballero, Armando Palacio Valdés e, desde unha óptica máis progresista, Emilia Pardo Bazán.

*El Libro de los cantares* aparece citado no prólogo de *Cantares gallegos* (1863) de Rosalía de Castro.

## Obras 
* *Obras*. Madrid: A. Romero. 1905-1914 (10 vols.). (Comprende: I. *El libro de los cantares. Canciones primaverales*, 1907; II. *El libro de las montañas*. *Arte de hacer versos*... 1909: III. *El libro de los recuerdos*. *Fábulas de la educación*, 1910; IV. *Cuentos de Color de Rosa*, 1914; V. *Cuentos campesinos*; VI. *Cuentos populares*; VII. *Cuentos de vivos y muertos*, 1909; VIII. *Cuentos del hogar*, 1905; IX. *Cuentos populares de Vizcaya*, 1905) X. *Cuentos populares de Vizcaya*.
* *Cuentos y cantares*. Selección e estudo previo de P. Alfonso M. Escudero. Madrid: Aguilar, 1959 (502 pp.).

### Poesía 
* *El libro de los cantares* (1852).

### Narrativa extensa 
* *La paloma y los halcones*, (1865), novela histórica.
* *El gabán y la chaqueta* (1872), novela costumista.

### Narrativa curta 
* *Cuentos populares* (1853)
* *Cuentos de varios colores* (1866)
* *Narraciones populares*. Madrid: A. Jubera, 1874.
* *Cuentos populares vizcaínos*, Barakaldo, Ediciones de Librería San Antonio, 2000.
* *Cuentos de color de rosa* (1859)
* *Cuentos campesinos* (1860)
* *Capítulos de un libro, sentidos y pensados viajando por las Provincias Vascongadas* (1864)
* *Cuentos de varios colores (1866),
* *El molinerillo* (1871)
* *Cuentos de vivos y muertos*. Madrid: A. Romero, 1909.
* *Cuentos de madres e hijos*. Barcelona: A. Bastinos, 1878.
* *El cura de Paracuellos y otras narraciones populares*. Escollidas e anotadas por Theodor Heinermann... coa colaboración de Amado Alonso. Frankfurt am Main, 1924 
* *Cuentos escogidos*. Selección. Debuxos de Enrique Castillo. Madrid: A. Fontana, 1927

### Outras obras 
* *Resumen descriptivo e histórico del M. N. y M. L. Señorío de Vizcaya* (1872). 
* *Exposición dirigida a las Cortes de la Nación por las Diputaciones de las Provincias Vascongadas en 16 de junio de 1876*. Madrid: Infante, 1876
* *Bosquejo de la organización social de Vizcaya* (1870). 
* *Historia de dos almas, una negra y otra blanca*. Madrid: A. de Carlos, 1876
* *Curiosidades histórico-literarias de Vizcaya*. Bilbao, 1878
* *Arte de hacer versos al alcance de todo el que sepa leer*. Barcelona: J. A. Bastinos, 1881
* *De flor en flor*. Bilbao: Delmas, 1882
* *El libro de los recuerdos*. Madrid (1898?)
* *Cielo con nubecillas, recuerdos de la vida rural y familiar de Vizcaya*
* *Las hijas del Cid* (1859).
* *El libro al las montañas* (1867).
* *La familia cristiana* (1871-1872).
* *Defensa de un muerto atacado (los Fueros) por el Exmo. Sr. D. Manuel Sánchez Silva* (1865).

## Véxase tamén 
### Bibliografía 
* José Antonio Ereño Altuna, *Antonio de Trueba : literatura, historia, política*, Bilbao, 1998. 
* Amores, Montserrat, "Luchando contra la novela: los novelistas antinovelistas del siglo XIX", *España Contemporánea*, XVI.1 (2003), pp. 77-98. 
* Ereño Altuna, José Antonio, "A propósito de dos textos desconocidos de Antonio de Trueba", *Letras de Deusto*, nº 97, vol. 32 (2002), pp. 27-62. 
* Etxebarria Mirones, Txomin, *Vocabulario de las Encartaciones, Cantabria, Las Merindades, Asturias, Palencia y León en las obras de José María de Pereda y Antonio de Trueba*, Basauri, 2004.